साउन २८, काठमाडौं (अस) । सोमवार नेप्से परिसूचक शून्य दशमलव शून्य २ प्रतिशतले घटेको छ । पहिलो कारोबारदेखि उतारचढावमा रहेको बजार १ घण्टाको व्यापारमा परिसूचक शून्य दशमलव १८ अङ्कले घटेर १ हजार १ सय ६३ दशमलव ७६ विन्दुमा पुगेको छ । यस व्यापार अवधिमा ८१ कम्पनीको ४ सय ३४ पटकको व्यापारमा रू. २ करोड ६० लाख बराबरको शेयर किनबेच भएको छ ।
बैङ्किङ समूह र विकास बैङ्क समूह बाहेक कारोबारमा आएका सबै समूहको परिसूचक घटेको छ । जलविद्युत समूहको परिसूचक शून्य दशमलव ४२ प्रतिशत, वित्त कम्पनीको शून्य दशमलव २१ प्रतिशत, ‘अन्य’ समूहको शून्य दशमलव २७ प्रतिशत, होटल, निर्जीवन बीमा, जीवन बीमा, र लघुवित्तको परिसूचक न्यून अङ्कले घटेको छ ।